Antallet af smittede danskere er steget med 24 personer

Antallet af danskere, der er smittet med den nye coronavirus, covid-19, er steget til 59.

Det oplyser Styrelsen for Patientsikkerhed i en pressemeddelelse.

Søndag var tallet 35.

I alt 1022 personer er blevet testet, og 770 er i karantæne.

Styrelsen oplyser, at de fortsat foretager smittesporing og kontakter de personer, der har haft tæt kontakt med de smittede. De personer, der er i karantæne, har været i tæt kontakt med smittede.

Der er fortsat to personer fra Færøerne, der er blevet smittet.

De nyeste tal er opgjort mandag klokken 10.30, oplyser Anne-Marie Vangsted, der er direktør i Styrelsen for Patientsikkerhed, på Twitter.